GABONAKÖRÖK

1. Nézegessünk gabonaköröket a világ minden tájáról:

<https://www.erdekesvilag.hu/gabonakorok-a-vilag-minden-tajarol/>

Lenne kedved egy ilyen gabonakört alkotni? A tiéd mit ábrázolna? Rajzold le!

1. Igaz hír vagy szóbeszéd?

„A terjedő hírekben jutott hely a szóbeszédeknek is. Sokan nyilatkoztak a tévéhíradókban, hogy: ’Láttam hát, kis, zöld testű, hatalmas fejű izé volt!’, meg ’Csészealjban ült, ha mondom!’. Ezek voltak a szóbeszédek. De akadtak igaz tudósítások is: ’Nem értem, leszállt valami óriási repülő tárggyal, és semmi más nem érdekelte, mint hogy ellopja a gabonámat!’ – ezeket az igaz híreket viszont szóbeszédnek hitték a földlakók.”

Az idézett részben éppen az a vicces, hogy a szóbeszéd és az igaz hír között nincs túl sok különbség. Mit gondolsz, miért nyilatkoznak sokan valótlanságokat? Hogyan lehet kiszűrni, hogy mikor mondanak igazat a tévében/rádióban/interneten?

Te hiszel abban, hogy vannak földönkívüliek? Miért (nem)? Érvelj!